Վաղինակ Բեքարյան

Վաղինակ Գրիգորի Բեքարյան (), հայ մանկավարժ, բանաստեղծ, արձակագիր։

 Կենսագրություն 
Վաղինակ Բեքարյանը ծնվել է 1891 թվականին Թուրքիայի հայկական Պարտիզակ ավանում։ Սկզբնական կրթությունը ստացել է տեղական դպրոցում, ապա շարունակել Կոստանդնուպոլսի Կեդրոնական վարժարանում։

1908 թվականի Օսմանյան սահմանադրությունից հետո Բեքարյանը կնոջ հետ տեղափոխվում է Աֆիոն-Կարահիսար և երկուսով դասավանդում են ազգային կենտրոնական միջնակարգ դպրոցումԿ. Ա. Չերքեզյան, «Աֆիոն-Կարահիսարի հայ գաղթօջախը» 1986, Երևան։ 1915 թվականին Բեքարյանին հրավիրում են Երուսաղեմ Ժառանգավորաց վարժարանում դասավանդելու, որտեղ նրա ընտանիքը անց է կացնում եղեռնի օրերը։ Եղեռնից հետո Պորտ Սաիդում դասավանդում է փախստական մուսալեռցիների վրանաքաղաքում։ 1916 թվականից Եթովպիայի հայկական գաղթօջախի հրավերով տեղափոխվում է Ադիս Աբեբա և այնտեղ հիմնում հայկական դպրոցԿարպիս Սուրենյան, «Բնիկ ո՞րտեղացի եք», 1969 Երևան։ 1922 թվականին տեղափոխվում են Փարիզ, իսկ 1925 թվականին Հայաստան։ Ավարտում է Երևանի պոլիտեխնիկական ինստիտուտըի քիմիական ֆակուլտետը։ Ուսմանը զուգահեռ դասավանդել է Էջմիածնում, Երևանի դպրոցներում և մանկավարժական ինստիտուտումԳառնիկ Ստեփանյան, Կենսագրական բառարան, հատոր Ա,, Հայաստան հրատարակչություն, Երևան 1973,  էջ 198։

 Ստեղծագործությունները 
Սփյուռքի մամուլում լույս են տեսել նրա արձակ և չափածո գործերը։ 1923-1924 թվականներին թղթակցել է «Կոչնակ Հայաստանի» և «Հառաջ» թերթերին Աբել Միաճիկյան կեղծանունով։ 
 Քառյակներ 1925 թ.
 «Սուտ Հարսը», (վիպակ) 1945, 1963 Երևան
 «Դժոխքը երկրի վրա» (վեպ), 1959 Երևան
 «Գառնիում», «Ոսուցչուհու հիշատակարանը», «Մանկության հուշեր» (մի գրքով) 1967 Երևան
 «Ձեզնից անմեղը» (վիպակ) 1970 Երևան
 «Վաղարշապատ», (անտիպ)
 «Մի տարի Էջմիածնում» (անտիպ)

 Ծանոթագրություններ 

մինի|300px|ձախից|Ադիս Աբեբայի հայկական դպրոցի սաները 1918 թ., ուսուցիչներ՝ Մառի և Վաղինակ Բեքարյաններ
250px|մինի|Վաղինակ և Մառի Բեքարյանների Ադիս-Աբեբայում Ազգային Արարատյան Վարժարանը հիմնելը հաստատող գրությունը։

Կատեգորիա:20-րդ դարի հայ բանաստեղծներ
Կատեգորիա:20-րդ դարի հայ գրողներ
Կատեգորիա:20-րդ դարի տղամարդ գրողներ
Կատեգորիա:Հայ արձակագիրներ
Կատեգորիա:Հայ գրողներ
Կատեգորիա:Հայ մանկավարժներ
Կատեգորիա:Հայ տղամարդ բանաստեղծներ
Կատեգորիա:Հայերն Օսմանյան կայսրությունում